Our World in Data

**העולם שלנו בנתונים** (Our World in Data) הוא פרסום מדעי מקוון המתמקד בבעיות גלובליות גדולות כגון עוני, בריאות, רעב, מלחמה, שינויי אקלים, גידול אוכלוסין, סיכונים קיומיים ואי-שוויון.

זהו מיזם של מעבדת הנתונים לשינוי עולמי (Global Change Data Lab), עמותה רשומה באנגליה ובוויילס, והוקם על ידי מקס רוזר , היסטוריון חברתי וכלכלן פיתוח. צוות המחקר פועל באוניברסיטת אוקספורד. יו"ר הארגון הוא הטן שאה (Hetan Shah).
300px|ממוזער|טקסט=גרף נתונים מטעם הארגון במהלך 200 השנים האחרונות על תחומים כמו עוני, תמותת ילדים ועוד|אוסף גרפים מטעם הארגון המציג את האחוזים הגלובליים הכלליים במהלך שני המאות האחרונות, בשישה תחומים: עוני קיצוני, דמוקרטיה, חינוך בסיסי, חיסונים, אוריינות ותמותת ילדים.
## תוכן
האתר "העולם שלנו בנתונים" משתמש בתרשימים ומפות אינטראקטיביים כדי להמחיש ממצאים מחקריים, לרוב תוך הצגת מגמות ארוכות טווח שממחישות כיצד תנאי החיים ברחבי העולם השתנו לאורך זמן.

דוגמאות לתכנים:
* אוסף גרפים הממחישים את השינויים הגלובליים באחוזים בתחומים כגון עוני קיצוני, דמוקרטיה, חינוך בסיסי, חיסונים, אוריינות ותמותת ילדים לאורך מאתיים השנים האחרונות.
* פליטות פחמן דו-חמצני (CO₂) לפי אזור בעולם מאז 1750.
* מפת קרטוגרמה המציגה את התפלגות אוכלוסיית העולם, כאשר כל אחד מ־15,266 הפיקסלים מייצג מדינת מוצא של 500,000 בני אדם.

נכון ליולי 2025, האתר מקטלג את התרשימים והמאמרים לפי הנושאים הבאים:

### עוני ופיתוח כלכלי
מעל 5000 גרפים. כולל לדוגמה:
* שיעור האוכלוסייה החיה בעוני קיצוני
* תוצר לנפש (GDP per capita) — לפי מסד הנתונים של פרויקט מדיסון, בדולרים בינלאומיים קבועים
* התפלגות האוכלוסייה לפי רמות שונות של קו העוני
* מדד הפיתוח האנושי (HDI)

### מזון וחקלאות
כ - 2,999 גרפים, כולל:
* שיעור האוכלוסייה הסובלת מתת-תזונה
* יבולי דגנים
* מספר בעלי חיים יבשתיים שנשחטו עבור בשר
* שיעור המבוגרים שסובלים מעודף משקל או מהשמנה

### אנרגיה וסביבה
2,856 גרפים, כולל:
* פליטת פחמן דו-חמצני (CO₂) לנפש
* צריכת אנרגיה לנפש
* צריכת אנרגיה ראשונית עולמית לפי מקור
* ייצור חשמל לפי מקור

### אוכלוסייה ושינויים דמוגרפיים
2,821 גרפים, כולל:
* אוכלוסיית העולם מאז שנת 10,000 לפני הספירה
* שיעור פריון כולל: מספר לידות לאישה
* גיל חציוני
* תחזית אוכלוסייה מ־1950 עד 2100 לפי תחזיות האו"ם

### בריאות
1,902 גרפים, כולל:
* תוחלת חיים לאורך זמן
* שיעור תמותת ילדים (נתונים ארוכי טווח – Gapminder; UN IGME)
* גורמי תמותה (לפי IHME)
* מספר ילדים בני שנה שקיבלו חיסונים שונים

### אלימות ומלחמה
777 גרפים, כולל:
* מספר ההרוגים בעימותים חמושים לפי אזור
* הוצאות צבאיות (נתונים לטווח קצר מ־SIPRI)
* הערכות של מלאי ראשי נפץ גרעיניים
* שיעור מעשי רצח (UNODC)

### זכויות אדם ודמוקרטיה
435 גרפים, כולל:
* סוגי משטרים פוליטיים (Regimes of the World)
* מספר האנשים החיים בדמוקרטיות ובאוטוקרטיות
* שיעור הנשים בפרלמנט (V-Dem)
* נישואים של זוגות חד-מיניים (נתוני Equaldex)

### תנאי חיים, קהילה ורווחה
355 גרפים, כולל:
* שיעור האוכלוסייה המשתמש במקור מים בסיסי לפחות
* שיעור האוכלוסייה שיש לה גישה לחשמל
* שיעור האוכלוסייה המשתמש בשירותי תברואה בסיסיים לפחות
* עם מי מבלים אמריקאים את זמנם, לפי גיל
* לאחרונה, סקרים מ-200 מדינות בעולם על מידת הדתיות והשתייכות דתית, כולל שינוי בכל מדינה מ-2010 ל-2020.

### חדשנות ושינוי טכנולוגי
188 גרפים, כולל:
* שיעור האוכלוסייה המשתמש באינטרנט
* הוצאות על מחקר ופיתוח כאחוז מהתמ"ג

## ראו גם
* יעדים לפיתוח בר קיימא
* גבולות פלנטריים
* גבולות לצמיחה

## קישורים חיצוניים
* 

* אתר "עולמנו במספרים"

קטגוריה:אתרי אינטרנט
קטגוריה:חקלאות
קטגוריה:בריאות